Qatayef

Qatayef po katayef po qata'if (Arabek: قطايف, IPA - qɑ'tˤɑ:jɪf) 
ew sat melys arabek gwres herwydh usadow dres mis Ramadan. Ehen a bellen doos lenwys a dhehen po know ew. Anjei a ell bos deskrifys avel krampothen blegys.

Gerdardhyans
An ger arabek qaṭaːyif (قطايف) a dheu dhort an wreydhen Arabek qṭf, ow styrya kuntel.

Devedhyans
Kryjys ew dell veu askorrys qatayef e'n Oos Fatimid rag an kensa pres. Tus erel a gryj aga bos kottha, dhort an Oos Abbasid, 750-1258 OK. Gwres mencyon veu a qatayef en lever kegina Arabek a'n 10ves gansvledhen gen Ibn Sayyar al-Warraq henwys Kitab al-Ṭabīḫ (كتاب الطبيخ, Lyver sandys). Treylyes veu an lever woja hedna gen Nawal Nasrallah en-dadn an hanow  Hwedhlow Keginow an Caliph. Gwres veu qatayefeyn hengovek gen gwerthoryon stret ha teyluyow e'n Levant hag Ejyp. Lenwys enjei gen keus akkawi dell ew usys.Sadat, Jehan (2002).  A Woman of Egypt. Simon & Schuster. p. 48.

Darbar
Qatayef ew hanow kebmyn an sant melys, bes ewedh hanow an kestew. Gwres ew dell ew usys dhort bleus, polter pobas, dowr, burm ha terweythyow sugra.
Diverys ew an kestew war blat tobm rond pekar ha kestew krampothen bes pobys ew udn tu en udnik, hag ena stoffys ha plegys ew. Lenwys ew an past gen po keus melys heb holan po kemyskans a gnow (know koll, know Frynk, alamandys po know pistachio), resin, sugra poltrys, essens vanylla, essens ros (ma-zahr ماء الزهر) ha kanel. Ena downfriys enjei (po terwethyow pobys) ha dyghtys gen melysugen dobm po mel. For' aral a dhyghtya qatayef ew dh'aga lenwel gen dehen forlys po qishta (قشطة), plegya hanter-fordh ha'ga dyghtya gen melysugen saworys heb fria po pobas (henwys  assafiri qatayef (قطايف عصافيري)).

Usadow

Qatayef ew kon iftar rag terri penys Ramadan emesk Moslemyon.

Dustini

Klass:Bosow